cyanic-selkie/wikianc huggingface dataset:
Рудник „Боров Дол“
Историја
Рудникот започнал со работа во декември 2018 година со ископ на површинска јаловина како поддршка на рудникот „Бучим“ за преработка на рудата во постојната флотација и испуштање во хидројаловиштето. Во првата година било планирано да се отстрани јаловина од 13 милиони тони. Рудникот започнал со производство на бакар, злато и сребро во 2020 година и со него се очекува да се продолжи работниот век на рудникот „Бучим“ до 2030 година.
Инвестиции
Рудникот инвестирал 29,9 милиони евра за набавка на нова опрема, 19,9 милиони евра за раскривка на рудата и 17,1 милион евра за завршување на сите градежни работи. Со тоа, вкупната инвестиција за рудникот во 2020 година достигнала 69,5 милиони евра.
Далечинско пливање на светското првенство во водени спортови 2009 - 5км во машка конкуренција
Натпреварувањето на 5км отворено пливање се одржа на 21 јули 2009 н а плажата Остиа во Рим. Учествуваа 41 маж од 24 земји.
Хазенкруг
Хазенкруг (Hasenkrug) — општина во округот Зегеберг, во Шлезвиг-Холштајн, Германија.
Џамија (Велебрдо)
Џамија во Велебрдо — главна и единствена џамија во долнореканското село Велебрдо. Џамијата се наоѓа во источниот дел од селото, непосредно од левата страна на долниот крак од патот кој минува низ селото.
Архитектура
Градбата на џамијата има правоаголна основа и е покриена со лимен кров со купола во среднишниот дел. На ѕидовите од џамијата има повеќе залачени прозорци распоредени во два реда, додека на куполата има 16 монофори. Минарето се одликува со тоа што има три шерефиња. Неговата основна е квадратна до првото шерефе, а над него е кружна.
З
З (кирилица: ; глаголица: ) — буква од кириличната азбука и е деветта буква во македонската азбука. Буквата ја претставува звучната вредност /z/. Буквата е идентична со бројот 3. Буквата потекнува од грчката буква зета. Буквата З ја користат сите кирилични азбуки без разлика дали се од словенско или несловенско потекло.
Јужноказахстанска област
Јужноказахстанска област (Оңтүстік Қазақстан облысы, Южно-Казахстанская область) — една од 14-те области во Казахстан. Главен град е Шимкент со население од 539.600 жители. Целата област има 2.282.500 жители.
Окрузи
Во областа има 11 окрузи:
Ю
Jу или Ю (кирилица: ; глаголица: ) — буква од кириличната азбука и ги претставува звучните вредности /ju/ или /u/ кога е палателизирано. Покрај денешниот изглед на буквата, во раните ракописи напишани на кирилица, буквата се појавува и како OI. Тоа најверојатно било така затоа што буквата е можеби создадена од комбинација на грчките букви омикрон и јота. Со користењето на буквите Ѥ,ІА, Ѩ и Ѭ дошло и до смена на буквата ју од старата форма OI во денешниот изглед Ю. Буквата денес се користи во рускиот, бугарскиот, украинскиот и белорускиот јазик. Исто така се користи и во несловенски кирилични азбуки.
Видовит (ТВ серија)
Видовит е американска, детективска комична телевизиска серија создадена од Стив Френкс, а емитувана на USA Network. Главна улога е Џејмс Родеј како Шон Спенсер, млад криминален советник за полицијата на Санта Барбара чии зголемени набљудувачки вештини и импресивни детективски инстинкти му дозволуваат да ги убедува луѓето дека тој ги решава случаите со видовити способности. Исто така во серијата глуми Дуле Хил како најдобриот пријател на Шон и колеблив партнер Бартон "Гас" Гастон, и Корбин Бернсен како таткото на Шон, Хенри Спенсер.
Роберт Луис Стивенсон
Роберт Луис Стивенсон (Robert Louis Stevenson), роден како Роберт Луис Балфор Стивенсон (Robert Lewis Balfour Stevenson), (13 ноември 1850 – 3 декември 1894) бил шкотски писател, поет, есеист и патописец. Роберт Стивенсон во светската литература е познат по неговите романи „Островот на богатството“, „Киднапиран“ и „Чудниот случај на доктор Џекил и господин Хајд“.
Роберт Стивенсон, во своето време, бил познат писател и денес е рангиран меѓу 30-те најпреведувани писатели во светот, веднаш зад Чарлс Дикенс. Тој бил доста почитуван од голем број автори, меѓу кои Хорхе Луис Борхес, Ернест Хемингвеј, Радјард Киплинг, Марсел Шоб, Владимир Набоков и останати светски познати автори.
Животопис
Неговиот татко се викал Томас Стивенсон, а неговиот дедо Роберт Стивенсон, обајцата успешни стручњаци за светилници, а неговата мајка се викала Маргарет Балфор. Неговите родители сакале Стивенсон да биде инженер, но тој не го сакал ова. Во младоста студирал на Единбуршката Академија. Обајцата негови родители биле многу религиозни. Роберт се откажал од религијата на своите родители за време на своите студии на универзитетот во Единбург, но образованието со кое се стекнал во детството оставило траен печат врз него. Тој всушност го преземал калвинизмот како своја религија за време на студиите на колеџот.
Иако уште од детството боледувал од туберкулоза, води авантуристички живот исполнет со голем број напишани романи, раскази поезија и патописи од своите долги патувања насекаде низ светот. Бурниот живот го завршува како племенски водач и сопственик на плантажа на островскиот архипелаг Самоа во Тихиот Океан, што е во склад со неговиот авантуристички начин на живот. Луѓето од Племето чиј предводник бил го нарекле Tusitala што значи - раскажувач. Неговите романи и раскази, исполнети со авантури и хорор се со значајна психолошка длабочина и уживаат популарност долго по смртта на авторот, доживувајќи бројни екранизации. Голема поддршка на нескротливиот авантуристички дух на Стивенсон му дала сопругата Фани Озборн, со која се оженил 1880 година во Сан Франциско.
Стивенсон патувал во Сан Франциско во доцните 1870-ти, и во една прилика го запознал сопственикот на една голема издавачка компанија, кој извршил големо влијание врз одлуката на Стивенсон да отпатува на Јужниот Тихи Океан. Во неколку наврати патува во Кралството Хаваи и се спријателува со Кралот Калакауа, во чие друштво поминува многу време. Животот го завршува како последица на хеморагична треска во 1894 година, на возраст од 44 години во Ваилима, на островите Самоа.
Политички погледи
Како и неговиот татко, така и Роберт низ целиот свој живот бил силен приврзаник на ториевата политичка идеологија. Неговиот братучед и биографер, Сир Грахам Балфор, за неговите политички погледи рекол дека „тој најверојатно во животот секогаш би го поддржувал конзервативниот кандидат во Британија“. За време на неговите денови во колеџот, за краток период се окаракетризирал себеси како „црвен загреан социјалист“. Како и да е, до 1877 година, на само 27-на возраст и пред да ги напише неговите големи дела, Стивенсон изјавил дека гледа со каење кон периодот кога се изјаснувал како социјалист. Исто така, [покрај другото, тој додал:
Осврт кон творештвото
Книжевната критика го оценува Роберт Луис Стивенсон како одличен стилист, необично близок и топол, кој раскажува за храброста и оптимизмот наспроти сомнежите и колебањата на неговото време, обидувајќи се да го обнови духот на романтиката што ја наоѓал во современите настани.
Бомбет
Бомбет се ролни од свежо свинско месо и полнети со сирење, сол и бибер, традиционално распространети низ целата Апулија.
Потекло на името
Вистинскиот превод на бомбата е „бомбици“.
Името се однесува на заоблената форма и малата големина на овие ролни, како и на нивното полнење што создава убав вкус.
Подготовка
Бомбетите се подготвуваат со одбрани парчиња свинско капоколо парчињата месо се ставаат на даска за сечење и обично се полнат со пулиско канестрато сирење, сол и бибер, потоа се тркалаат и се затвораат рачно за да не се создаде вистински „сноп“, понекогаш се додава и магдонос. Вака добиените кифлички може и да се готват на скара или во рерна.
Варијанти
Постојат многу варијанти на овој специјалитет, чии рецепти се често љубоморно и тајно чувани од поединечните месари. Меѓу најчестите има и некои без фил, некои зачинети со сол и бибер, или некои пак други завиткани со парче сланина, некои содржат и шунка наместо мелено месо или други со зачинет фил кој најчесто се нарекува „мексиканска бомбета“.
Монмартр
Монмартр е рид (или на француски: butte Montmartre) со висина од 130 метри, кој се наоѓа на север од Париз во XVIII округ, од десната страна на реката Сена. Ридот на кој се наоѓа Монмартр е највисоката точка на Париз; за да се стигне до врвот се користи фуникуларот или пак се искачуваат 222 скали. Сепак, највисоката улица во Париз е улицата на Телеграфот во XX округ. Монмартр е познат најмногу по базиликата Сакр-Кер која се наоѓа на неговиот врв и како место за ноќен живот, познато по славните паришки кабареа. Другата, постара позната црква на ридот е Сент Пјер де Монмартр, за која се тврди дека била место каде бил основан редот на језуитите. Многу уметници имале атељеа и живееле на Монмартр, како, на пример, Салвадор Дали, Клод Моне, Пабло Пикасо, и Винсент ван Гог.
Историја
Монмартр долго време бил село надвор од Париз. Неговото име веројатно потекнува од Mons Martis (планината на Марс), бидејќи на ридот во минатото имало храм посветен на Марс, богот на војната, во тек на римскиот период. Тука исто така се наоѓал и еден друг храм, посветен на Меркур. Сепак, името можно е да има и една друга етимологија: ридот на маченикот (на француски: le mont du martyre), бидејќи тука, според легендата, бил погубен свети Дени, првиот владика на Париз. Една од историските улици која води до Монмартр се нарекува улица на Мачениците.
XIX век
Кога Наполеон III и неговиот градски архитект Барон Хосман планирале да го направат Париз најубавиот град во Европа, првиот чекор им бил да им обезбедат земјиште близу до градскиот центар на пријателите на Хосман и на финансиските поддржувачи. Поради тоа жителите на Париз требале да се преместат на нови места како Клиши, Ла Вилет, и на ридот со поглед на градот, Монмартр.
Во еден од рестораните на Монмартр има знак кој вели: На 30 март 1814 - тука Козаците го лансираа нивното фамозно "Бистро" и оттука е потеклото на нашето бистро
LE 30 MARS 1814
LES COSAQUES LANCERENT ICI
EN PREMIER, LEUR TRES FAMEUX "BISTRO"
ET, SUR LA BUTTE, NAQUIT AINSI
LE DIGNE ANCÉTRE DE NOS BISTROTS.
SYNDICAT D'INTIATIVE DU VIEUX MONTMARTRE
Бидејќи Монмартр бил надвор од границите на градот, а и бидејќи било ослободено од градски такси а се произведувало вино, ридот бил познато место за пиење. Потоа станал место на слободните уметници, забавата и декаденцијата, особено на крајот на XIX век. Во популарните кабареа како Мулен Руж, Црната мачка, редовно настапувале разни уметници, пејачи и изведувачи како Ивет Гилбер, Марсел Ландер, Аристид Бриан, La Goulue,Дамиа и други.
Во XIX и на почетокот на XX век, Монмартр бил собиралиште на многу славни уметници, како на пример Писаро, Тулуза-Лотрек, Стајнлен, Ван Гог, Модиљани, Пикасо... но освен сликари, тука живееле и престојувале многу познати светски писатели.
Собиралиште на уметниците
Во XIX век, уметници како Јохан Јонкинд и Камиј Писаро, дошле да `ивеат на Монмартр. Кон крајот на векот, Монмартр и другите околни делови на Левиот брег, Монпарнас, станале главните уметнички центри во Париз. Бил отворен и ресторан близу до една стара мелница, наречен Мулен де ла Галет.
Пабло Пикасо, Амедео Модиљани, и други сиромашни сликари живееле и работеле во местото наречено Le Bateau-Lavoir во периодот 1904-1909 г.
Биле формирали ликовни здруженија како Набис и Инкохерентните но тука работеле и поединечно сликари како Винсент ван Гог во чии слики се среќава Монмартр како честа инспирација.
Тука живееле и композитори како Сати (кој бил пијанист во Црната мачка). А најголем белег за ноќниот живот оставил сликарот Анри де Тулуза - Лотрек.
Последниот боемски сликар на Монмартр бил Жен Пол (1895-1975), роден на Монмартр и пријател на Утрило.
Високо религиозно париско место
Ридот на Монмартр е пшознат бидејѓи на него се наоѓаат:
и четири религиозни заедници :
Монмартр денес
Музејот на Монмартр се наоѓа во куќата во која сликарот Морис Утрило живеел и работел во едно студио на вториот кат. Павилјонот во задниот дел на дворот на куќата е најстариот хотел на Монмартр а еден од неговите први сопственици бил Клод Роз, познат и како Клод од Розимонд, којшто го купил во 1680. Роз бил глумецот кој го заменил Молиер, и кој, исто како неговиот претходник, умрел на сцената. Таа куќа била и првата адреса на Пјер Огист Реноар а и многу други личности минале низ неа.
Токму на врвот на ридот, Просторот Дали го прикажува делото на надреалистот Салвадор Дали. Туристите го посетуваат Монмартр да го почувствуваат духот на времето и на уличното сликарство на Place du Tertre. Многу уметници почиваат на Гробиштата на Монмартр и на Гробиштата Сент Венсен.
Филмот Амелија е снимен токму тука, во овој питорескен кварт.
Монмартр е споменик на културата и е заштитен со цел да се зачува неговата оригиналност а истиот постојано ги привлекува љубителите на уметноста кои доаѓаат тука да творат или да се восхитуваат на туѓото ликовно творештво. Или едноставно да го набљудуваат Париз од највисоката негова точка.
Фуникуларот или Funiculaire de Montmartre, под раководство на RATP, го искачува ридот од јужната страна додека туристичките автобуси циркулираат низ Монмартр олеснувајќи ја прошетката на туристите.
Долу кон југозапад се наоѓа Пигал. Таа област денес, е позната по широката распоространетост на секс шопови и е место на проституција.
На улицата Сент Венсен има мал виноград кој ја продолжува старата традиција на производство на вино на Монмартр. Производството на вино е околу 500 литри годишно.
Монмартр како тема во уметноста
Како собиралиште на уметниците, Монмартр се јавува и како нивна инспирација. На пример, американскито писател Хенри Милер, за Монмартр вели дека е „мрзелив, рамнодушен, некако остарен, не е толку магичен колку што е заводлив, не пушта искри туку тлее со пригушен пламен.“ Понатаму, тој пишува дека „Монмартр е целиот пропаднат, избледен, запуштен, нескриено порочен, алчен, порочен. Сè на сè, повеќе е одбивен отколку привлечен, но подмолно одбивен, како и самиот порок.“
Хетерофобија
Хетерофобија означува аверзија кон хетеросексуалните луѓе или нивниот начин на живот или култура и однесување или постапки засновани на оваа аверзија од страна на луѓето со хомосексуална или бисексуална ориентација. Други дефиниции ја идентификуваат хетерофобијата како ‘нелогичен страв од хетеросексуалноста’.
Хајдмор
Хајдмор (Heidmoor) — општина во округот Зегеберг, во Шлезвиг-Холштајн, Германија.
Комунистичка партија на Македонија — Титови сили
Комунистичка партија на Македонија — Титови сили (порано: Сојуз на Титови леви сили) — македонска вонпарламентарна лева политичка партија основана на 26 октомври 2005 година. Партијата се раководи според идеологијата на Јосип Броз-Тито, а нејзин претседател бил Слободан Угриновски. На Парламентарните избори во 2006 и 2008, Титовите леви сили настапиле самостојно и освоиле околу 3.000 гласови, недоволни за влез во Собранието. На Локалните избори во 2009 Угриновски станал советник во Советот на Град Скопје, но бил лустриран како соработник на југословенските тајни служби за време на неговиот мандат. Парламентарните избори во 2011 година партијата влезе во коалиција со СДСМ. Поради несогласување со одлуката на СДСМ за бојкот на Локалните избори во 2013, Сојузот на Титови леви сили ја напуштил коалицијата. На Изборите во 2014 ја поддржале ГРОМ, новоформираната партија на Стевче Јакимовски. Партијата влегла во коалиција со ВМРО-ДПМНЕ за Парламентарните избори во 2016, но не освоила пратеничко место. Парламентарните избори во 2020 година во коалиција со ВМРО-ДПМНЕ и не освоји пратенички мандат.
И
И (кирилица: ; глаголица: ) — единаесетта буква во македонската азбука и е дел од скоро сите кирилични азбуки. Буквата ја претставува звучната вредност /i/ или /ɪ/ во украински јазик. Буквата И потекнува од грчката буква ета и поради тој факт сè до 13 век буквата беше пишувана како H. Во старословенскиот јазик, разликата помеѓу буквата И и буквата иже била многу мала а како пример на тоа е разликата помеѓу изговорот на буквата и во сите словенски јазици од една страна и украинскиот изговор на буквата и од друга страна. Во транскрипција буквата се пишува како i.
IC 1131
IC 1131 — галаксија во соѕвездието Часовник, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1131 се споменува и како ESO 302-22.
Откривање
Објектот е откриен во 1899 година од страна на Делајл Стјуарт.
Податоци од набљудување
Според морфолошката класификација на галаксиите, IC 1131 е од видот Sc. Видливиот сјај со голо око изнесува 14,9 mag, а оној во рамките на интервалот од минималната до максималната честота 15,6 mag, додека површинскиот сјај изнесува 13 m/лм2. IC 1131 има привидни димензии од 0,5' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 58 м 11,4 с, а неговата деклинација, односно висината на лакот на тој агол, -40° 23' 21"".
Други поделби
Проучување на IC 1131 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 14184.
Користена литература
Reference Catalogue of Bright Galaxies. Austin, Texas, University of Texas Press, 1976.(118,206) (Catalog)
NGC 4786
NGC 4786 — елиптична галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4786 се споменува и како MCG -1-33-46.
Откривање
Објектот е откриен на 17 април 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4786 е од видот E2. Видливиот сјај со голо око изнесува 11,7 m, а оној во рамките на интервалот од минималната до максималната честота 12,7 m, додека површинскиот сјај изнесува 12,4 m/лм2. NGC 4786 има привидни димензии од 1,6' х 1,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 54 м 32,3 с, а неговата деклинација, односно висината на лакот на тој агол, -6° 51' 33"". Положбениот агол на објектот е во износ од 170°.
Други поделби
Проучување на NGC 4786 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 43922. Во рамките на атласот на длабокото небо, Уранометрија 2000.00, објектот припаѓа на групата означена со бројот 284; додека во Каталогот на основни ѕвезди (GSC) е групиран под бројот 4956. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1600.
Паоло Де Чеље
Паоло де Чеље (роден на 17 септември 1986, во Аоста) — италијански фудбалер, кој игра на позицијата лев бек. Моментално е без клуб.
NGC 7101
NGC 7101 — галаксија во соѕвездието Пегаз, заведена во Новиот општ каталог на длабоконебесни тела.
Откривање
Објектот е откриен на 3 август 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7101 е од видот C. Видливиот сјај со голо око изнесува 13,5 m, а оној во рамките на интервалот од минималната до максималната честота 14,5 m, додека површинскиот сјај изнесува 11,8 m/лм2. NGC 7101 има привидни димензии од 0,5' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 39 м 34,5 с, а неговата деклинација, односно висината на лакот на тој агол, +8° 52' 38".
Други поделби
Проучување на NGC 7101 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 67118. Во рамките на атласот на длабокото небо, Уранометрија 2000.00, објектот припаѓа на групата означена со бројот 211; додека во Каталогот на основни ѕвезди (GSC) е групиран под бројот 1120. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 860.
Оф-лејбл употреба
Оф-лејбл употреба на лек (од англиски: off-label-use, „употреба надвор од етикетата“) претставува препишување на одреден лек надвор од официјално одобрената употреба. Употребата може да отстапува од одобрението за лекот во областа на примена или од типот на апликација на лекот. Се работи за употреба на лекот надвор од официјално одобрените индикации и пропишаните упатства за употреба.
Барањата за издавање одобренија за нови лекови често се многу тесно формулирани поради различни причини. Дополнително, барањата од фармацевтските компании за проширување на одобрението на лекови до соодветните органи за одобрување се ретки. Причината за ова е често високата цена на потребните клинички студии. Законодавците во Европа се обидуваат да се спротивстават на овој развој - на пр. преку поедноставени прописи за одобрување на лекови или економски стимулации како што е продолжен заштитен период.
Медицинските здруженија препорачуваат оф-лејбл рецептите да се вршат само врз основа на валидни упатства (анг. guidelines), препораки или призната научна литература.
Области на примена
Во многу медицински области, поголемиот дел од лековите се користат оф-лејбл, особено во педијатријата и онкологијата. Добро познат пример од гинекологијата е индукцијата на породување со мизопростол, кој до 2021 година беше одобрен само за третман на гастричен и дуоденален улкус. За многу ретки болести не се достапни одобрени лекови.
Мирко Попов
Мирко Попов (, Скопје) - еден од најпознатите македонски автори и продуценти на електронска музика.
Животопис
Уште од основно училиште купувал плочи што логично резултирало со првите роденденски диџеј сетови во раните 1980-ти. Неколкуте авангардни музички револуции во оваа деценија, но и неверојатно високиот квалитет на поп-музиката од тоа време помогнале да развие здрава љубопитност, дивергентен музички вкус и ориентација кон постојан прогрес, што се одразува пресудно во понатамошните одлуки.
Првиот професионален диџеј ангажман го добил во 1992 година и оттогаш не престанува со настапи. Истата година добива простор во култното скопско музичко радио Канал 103, што е еден од клучните моменти во неговиот равој како личност и музичар. Слободното изразување, кое е основна филозофија на оваа радио станица може да направи чуда за човек. Од 2008 до 2010 година бил и главен и одговорен урeдник на Канал 103.
Во 1993 година е во епицентарот на македонската техно-културна револуција, ставајќи го Скопје на мапата на ова современо движење. Канал 103 бил главниот катализатор и на овој модерен восклик на новата генерација, решена да расчисти со културната и сеопштата заостанатост во земјата. Во тој правец се движи и формирањето на Прогресивната Мултимедијална Група (ПМГ Колектив) во 1995 година од Мирко Попов и Александар Малевски, како манифест на акцијата која треба да го победи незадоволството од актуелната состојба. ПМГ во следните години прераснува во водечка авангардна сила на скопските улици, одговорна за широк спектар акции, од нарко-еуфории до музички револуции. Журките на ПМГ од 1990-те биле суштината на скопскиот урбан фолклор од тоа време, а Мирко Попов како диџеј, имал можност редовно да настапува низ регионот, но и на некои привлечни европски клупски одредишта.
Во 1998 година ја формирал ПМГ Рекордингс, дискографска куќа која има намера да ја регистрира и промовира квалитетната музика на новото време, славејќи ја современата култура и исправајќи историски грешки и неправди нанесени на македонската музика од блиското минато. ПМГ Рекордингс денеска е водечка независна дискографска куќа во земјата, со седумдесет изданија. Последните години на минатиот век ги донеле и првите (хаус,техно и електро) продукции, за во 2003 сето тоа да прерасне во бендот ПМГ Колектив (еклектична комбинација на жив и електорнски пристап во слободен стил) каде е автор на музика, текстови и вокалист. Бендот за кратко време прераснува во еден од водечките домашни бендови од првата деценија на новиот век и веќе има издадено четири албуми и отсвирено повеќе македонски и европски турнеи.
Во 2011 година, со намера да ја отслика духовната атмосфера на ПМГ подиумот за танц, ја покренал етикетата Патерн ПМГ, специјализиран за електронска денс музика.
Има остварено повеќе улогии во театарски претстави, како и на филм. Се јавува и како автор на неколку музички дела за театар и филм. Режира една радио драма. Уредник е на неколку емисии што се емитуваат на скопското радио Канал 103, како и продуцент на електронска музика во склоп на ПМГ.
И понатаму живее и работи во Скопје.
Ален Лајтман
Ален Лајтман (англиски: Alan Lightman) е Американски физичар и писател на романи и есеи. Роден е во Мемфис, Тенеси во година.
Живот
Роден е во Мемфис, САД во 1948 година. Татко му бил сопственик во кино, а мајка му танчерка со свое мало училиште за танцување. Уште како ученик бил опседнат подеднакво и со науката и со уметноста. „Колку што се сеќавам, во детството правев проекти за ракети и пишував поезија“, вели Лајтман. „Секогаш бев растргнат помеѓу тие два света“. Студира физика затоа што верува дека тоа е единствениот пат да се стане писател и да се навлезе во светот што постои оттаде реалноста. По дипломирањето, во 1974 година, докторира на тема од астрофизиката. Во периодот од 1976 година до 1978 година предава астрономија и физика на Харвард, а потоа, во 1989 година се префрла на МИТ каде што може да ги задоволи своите афинитети во физиката и во творечкото пишување - станува директор на Програмата за пишување и хуманитарни студии. Во есеите објавени во The New Yorker се обидува да ја објасни врската меѓу науката, уметноста и литературата.
Црногорски јазик
Црногорскиот јазик (црногорски: Crnogorski jezik) е јужнословенски јазик и една од стандардните норми на српскохрватскиот јазик. Јазикот е службен во Црна Гора. Црногорскиот се заснова на ијекавското-штокавско наречје. Неговото стандардизирање всушност започнува во 2005 година. Во времето на СФРЈ за службен јазик во Црна Гора бил сметан српско-хрватскиот јазик. Со распадот на СФРЈ, а со тоа и на српско-хрватскиот јазик како официјален, во новосоздадените држави како официјални се воведуваат јазиците наречени според нацијата, па така како службениот јазик бил наречен „српски јазик од ијекавското наречје“.
Кодификација
Во јануари 2008 година, владата на Црна Гора составила Одбор за стандардизирање на црногорскиот јазик, чиј главна цел била стандардизација на јазикот според меѓународните норми. Понатамошните документи, после верификацијата, станале дел од образовната програма на црногорското образование.
Првиот црногорски стандард бил официјално предложен во јули 2009 година. Покрај веќе стандардизираната форма на српскохрватскиот, со новиот предлог се опфаќале две нови букви, односно се предложиле буквите ‹ś› и ‹ź› како замена за диграфите ‹sj› и ‹zj›. Одборот првично предложил два предлога, но владата не ги прифатила, но сепак бил прифатен третиот предлог на Одборот. На 21 јуни 2010 година Советот за општо образование ја прифатил првата граматика на црногорскиот јазик.
Дијалекти
Црногорскиот јазик има два дијалекта, дел од штокавското наречје. Дијалектите на црногорскиот јазик се:
Азбука
Црногорската азбука е двописен систем, односно официјално двете писма и латиницата и кирилицата уживаат еднаков статус, но латиницата доста повеќе се користи. Азбуката била усвоена на 9 јуни 2009 година од министерот за образование на Црна Гора Сретен Шкулетиќ. Оваа азбука ги заменила српскохрватската латиница и кирилица.
Вила Водно
Вилата Водно е официјалното работно место на Претседателот на Република Македонија. Објектот се наоѓа во подножјето на Водно, на јужниот раб на Скопје. Вилата е во близина на резиденцијата на претседателот. Објектот се состои од приземје и кат на повеќе нивоа, и има околу корисна површина.
Вилата Водно има приземје и кат кој е на повеќе нивоа. Таа е составена од стар и нов дел. Стариот дел кој е реновиран е остаток од некогашна државна вила која во минатото ја користеле функционери, а новиот е граден во периодот 2004 - 2008, а за изградбата од државната каса се потрошени околу пет милиони евра.
Во вилата, освен канцеларијата на претседателот има посебни работни простории за неговите служби, како и посебни простории за состаноци и приеми. Мебелот е модерен и со национални обележја. Во просториите за состаноци и приеми ѕидовите се украсени со уметнички слики од познати македонски уметници, како и мозаици изработени од Глигор Чемерски.
Во паркот околу вилата се засадени чемпреси, елки и други зимзелени дрвја, пространи тревници и цветни градини.
До вселувањето на претседателот, вилата била нарекувана „Вила Анекс“. Од 2009. година, просториите во Парламентот кои служеле како претседателски кабинет биле отстапени за потребите на собраниските служби, односно за собранискиот претседател Трајко Вељаноски и уште за 17 други пратеници.
Џамија (Требиште)
Џамија во Требиште — главна и единствена џамија во долнореканското село Требиште. Џамијата се наоѓа во источниот дел од селото.
Архитектура
Градбата на џамијата има правоаголна основа и е покриена со лимен кров со купола во среднишниот дел. На ѕидовите од џамијата има повеќе залачени прозорци распоредени во три реда, а залачени прозорци се среќаваат и на куполата. Особена одлика на џамијата е тоа што има две минариња со по три шерефиња.
Патрик Греч
Патрик Греч (Patrick Gretsch; р. во ) — поранешен германски професионален друмски велосипедист, кој возел професионално во периодот 2006-2016 за екипите, ,  и.
Распоред на резултатите на големите трки
СО = се откажал; — = не учествувал
Хицхузен
Хуцхузен (Hitzhusen) — општина во округот Зегеберг, во Шлезвиг-Холштајн, Германија.
Сузан Валадон
Сузан Валадон (23 септември 1865 – 7 април 1938) била француска сликарка. Во 1894 Валадон станала прва жена сликар која била примена во Националното Друштво на Уметниците.
Нејзиниот живот
Родена како Мари-Клементин Валадон во Бесин-сир-Гартемп, Горна Вјена, Франција, како ќерка на немажена перачка, Сузан Валадон станала циркуски акробат на возраст од 15 години, но една година подоцна, паднала од трапез што значело и крај на нејзината циркуска кариера.
На Монмартр во Париз почнала да се интересира за уметноста, прво работејќи како модел на познатите сликари кои биле привлечени од нејзината појава и убавина. На тој начин била во можност внимателно да ги гледа и да ги набљудува сликарските техники. Потоа и самата почнала да работи како сликар.
Таа им била модел на познати сликари како Анри де Тулуза-Лотрек (којшто и давал и часови по сликање), Реноар, и Пјер Пувис де Шаван, и се знае дека на последните двајца им била љубовница. Едгар Дега бил импресиониран од нејзиното цртање и ја поттикнувал во нејзината работа како сликар.
Нејзиното дело
Сузан Валадон сликала мртва природа, букети и пејзажи со извонредна силина на композиција и треперливи бои. Таа исто така е позната и по своите акти. Првите изложби во почетокот на деведесеттите години од 19 -от век содржеле главно портрети меѓу кои и оној на Ерик Сати со кој била во љубовна врска во 1893. Во 1894, Сузан Валадон била првата жена примена во Друштвото на уметниците. Како перфекционист, таа повеќе години работела на своите дела пред да ги изложи.
Умрела на 7 април 1938, во друштво на нејзините пријатели сликари Андре Дерен, Пабло Пикасо и Жорж Брак.
Денес нејзините дела се изложени во центарот Жорж Помпиду и во Музејот на Уметноста Метрополитен во Њујорк.
NGC 4787
NGC 4787 — леќеста галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4787 се споменува и како UGC 8026, MCG 5-30-121, CGCG 159-111, CGCG 160-6.
Откривање
Објектот е откриен на 3 април 1867 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 4787 е од видот S0-a. Видливиот сјај со голо око изнесува 14,4 m, а оној во рамките на интервалот од минималната до максималната честота 15,3 m, додека површинскиот сјај изнесува 13,2 m/лм2. NGC 4787 има привидни димензии од 1,1' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 54 м 5,8 с, а неговата деклинација, односно висината на лакот на тој агол, +27° 4' 6"". Положбениот агол на објектот е во износ од 2°.
Ан-Хелен Лестадиус
Моника Улрика Ан-Хелен Лестадиус (родена 1971 година) е шведска Сами новинарка и писателка. Во 2016 година, нејзиниот роман Tio över ett (Десет после еден) ја освоил шведската августовска награда како најдобар поднесок во категоријата деца и млади возрасни.
Демократија
Демократија или соборност (од δημος, „народ“ и κρατειν, „владеење“ = „владеење на народот“) — општествено уредување каде што врховната моќ му е дадена на народот и се извршува непосредно преку него или преку негови избрани претставници во услови на слободен изборен систем. Според дефиницијата на Абрахам Линколн, „демократијата е управување на народот, од народот и за народот“.
Ан-Хелен Лестадиус
Биографија
Родена на 3 декември 1971 година во Јукасјарви на крајниот север на Шведска, Моника Улрика Ен-Хелен Лестадиус е ќерка на општинскиот работник Ивар Јан-Ерик Лестадиус (роден 1951 година) и неговата сопруга Елен Сара Кристина моминско Мараинен (родена на 1948 г. продавач. Сега живее во Солна во близина на Стокхолм, таа работи како новинар од 1990 година.
Демократија
Во практика терминот демократија означува облик на владеење каде сите државни одлуки се спроведуваат директно или индиректно од страна на мнозинството на граѓаните преку праведен изборен процес. Една влада може да биде класифицирана како демократска, кога овие услови се исполнети.
Ан-Хелен Лестадиус
Биографија
Во 2007 година, таа го објавила својот прв роман за деца, Sms från Soppero (Sms од Соперо). По него следеле уште пет романи. Нејзиниот Tio óver ett (Десет после еден) ја освоил августовската награда за шведска литература за деца во 2016 година. Жирито коментирало: „Станува збор за колективната тага на заедницата што се менува, за граѓанското општество и локалната политика и за љубовта и пријателството. Во енергичната проза, Лестадиус ги испреплетува местото, политиката и психологијата“. Таа, исто така, била наградена со Норландската награда за литература ( Norrlands litteraturpris ) за истото дело во 2017 година
Надворешни врски
Е-книга: Atlantbib.org
Демократија
Аристотел
Во своет дело „Политика“, Аристотел се обидува да открие која форма на државно уредување е најдобра. Тој ги дели политичките режими според две начела - колкумина учествуваат во власта и како таа постапува, со добрина или со лоши цели и дејства, со насилство или со разбирање со населението.
Според Аристотел има шест вида власт. Добрите се: монархија - кога владее еден (наследствено) и добро; аристократија - кога со добро владее група на најдобри во државата (аристо=најдобар); и демократија - кога власта што владее со добро се добива според гласовите на мнозинството.
Иако сметана за праведно уредување, демократијата кај Аристотел котира на најниско рамниште меѓу трите претставници на добрата варијанта на државно уредување.
Директна демократија
Директната демократија се дефинира како систем во кој граѓаните одлучуваат за секоја поголема политичка одлука. Се нарекува директна бидејќи во буквална смисла нема ниту посредници, ниту претставници. Директната демократија по обичај е поврзана со помали заедници како грчките полиси.
Денес, ограничен тип на директна демократија се забележува во некои од швајцарските кантони и некои помали организации во Нова Англија (обично заедници со под 10 000 гласачи).
Директните демократии многу тешко функционираат кога има големо гласачко тело. Затоа, модерните демократски општества се обидуваат да ја вклучат директната демократија преку три сврзувачки елементи: референдуми (иницирани најчесто од владите), иницијативи (иницирани од луѓето) и повторни избори.
Претставничка демократија
Претставничката демократија вклучува избор на владини претставници од страна на луѓето кои потоа ги застапуваат нивните интереси, но не секогаш во согласност со нивните желби. Како тип на демократија чие функционирање се заснова на постоењето на посредници, таа стои во контраст со директната демократија. Сепак, дел од светските претставнички демократии, врската со директната демократија ја одржуваат преку референдумот.
Либерална демократија
Либералната демократија е форма на претставничката демократија која ја охрабрува заштитата на малцинствата, правото на законот, поделбата на силите и заштитата на слободата (оттука и името либерална - слободна) на говорот, религијата и сопственоста. Неслободната демократија е онаа демократија која не почитува или не признава ниту еден од принципите кои ја градат слободната, либерална демократија. Искуството со некои пост-советски држави го привлече вниманието на светската јавност врз овој феномен, иако самата појава не е нова: Наполеон III бесправно користел плебисцитарност за да ги оправда своите царски одлуки.
Социјализам
Социјализмот има развиено неколку различни и оригинални гледишта врз демократијата. Социјалната демократија, Демократскиот социјализам, Советската демократија и диктатурата на пролетаријатот се само дел од придонесот на социјализмот во политичката теорија на демократијата.
Стара Грција и Рим
right|350px|thumb|Оваа карта ги прикажува владите кои се декларираат (или не) како демократски ([[јуни 2006).
]]
Владеењето од страна на луѓето играло многу важна улога во општествата од пред–христијанската ера. Демократиите развиени во грчките полиси (градови – држави) и во Рим, за време на раната фаза на Републиката воопшто не личеле на денешните демократии. Тие биле директни демократии во кои сите граѓани имале право да зборуваат и гласаат на посебни седници. Претставничка влада, избрана од народот била непозната за Старите Грци и непотребна, поради големината на полисите (речиси никогаш повеќе од 30 000 граѓани). Античките демократии, во своите составни делови, не предвидувале еднаквост на сите поединци; мнозинството, составено од робови и жени немале никакви права. Атина, најголемата меѓу сите градови–држави го ограничувала правото на гласање само на луѓе родени во рамките на полисот.
Западна Европа и САД
Почнувајќи од првиот бунт против монархијата во Англија (1642 година), кој кулминира во мигот на егзекутирањето на кралот Чарлс I, политичките и револуционерните движења против автократските европски влади, ќе резултираат со основање на демократски влади. Овие движења главно се инспирирани и водени од политички филозофи, особено француските филозофи Монтескје и Жан Жак Русо и американските државници Томас Џеферсон и Џејмс Медисон. Пред крајот на XIX век, секоја важна западноевропска монархија веќе имала усвоено Устав кој ја ограничувал моќта на Круната и им нудел значителен дел политичка моќ и на луѓето. Во секоја од овие земји, конституирано е законодавно тело по модел на британскиот парламент. Британската политика тогаш го има најголемото единствено влијание врз организацијата на светските демократии, иако и Француската револуција, исто така, се пробива со засилен ефект на влијание на целокупната светска сцена. Подоцна, успехот на демократските институции во САД, служи како модел за многу луѓе и држави.
Како главни одлики на современата демократија се истакнуваат: поединечната слобода, која им овозможува на граѓаните сами да ги преземат и слободата и одговорноста при создавањето на нивната иднина; еднаквост пред законот и универзално право на избор и образование. Овие одлики за првпат се спомнуваат во рамките на неколку важни историски документи, како на пример Американската Декларација за Независност, која ги промовира правото на живот, слобода и среќа; Француската Декларација за Правата на Човекот и Граѓанинот, која ги појаснува правата на цивилна слобода и еднаквост пред законот; и Атлантската Повелба која ги формулира четирите основни слободи.
До средината на дваесеттиот век, секоја независна земја во светот, со неколку исклучоци, веќе има формирано влада, која, ако не во пракса, тогаш на хартија, се залага за основните принципи на демократијата. Иако идеалите на демократијата се универзални, нивното разбирање и исполнување е различно за различни земји во светот.
Флоси Вонг-Стал
Флоси Вонг-Стал ( — ) — кинеско-американски виролог и молекуларен биолог. Таа била првиот научник кој го клонирал ХИВ и ја утврдила функцијата на неговите гени, што претставува голем чекор во докажувањето дека ХИВ е причина за СИДА-та. Од 1990 до 2002 година, таа била на чело за истражување за СИДА на Универзитетот во Калифорнија, Сан Диего (UCSD). Таа била соосновач и, по пензионирањето од UCSD, таа станала главен научен директор на Immusol, подоцна преименувано во iTherX Pharmaceuticals во 2007 година кога преминала во компанија за развој на лекови фокусирана на хепатитис Ц.
Ран живот
Вонг-Стал (родена Вонг Ји Чинг) е родена во Гуангжу, Кина, во 1946 година. Била третото дете во нејзиното четиричлено семејство и пораснала со двајца браќа и една сестра. Во 1952 година, нејзиното семејство се преселило во Хонгконг по комунистичката револуција во доцните 1940-ти. Иако ниту една жена во нејзиното семејство никогаш не работела надвор од домот или студирала наука, нејзините родители ги поддржувале нејзините академски определби. За време на нејзиното време во училиште, повеќе наставници ја охрабрувале да ги продолжи студиите во Соединетите Држави. Тие и предложиле да го смени името на англиски. Нејзиниот татко го избрал името „Флоси“ по огромниот тајфун што ја погодил Југоисточна Азија околу ова време.
Образование
На 18-годишна возраст, таа го напуштила Хонгконг и се запишала на Универзитетот во Калифорнија, Лос Анџелес (UCLA), каде што продолжила со студии по бактериологија. Дипломирала со пофалба за само три години. По дипломирањето, таа продолжила со докторски студии по молекуларна биологија на UCLA во 1972 година. По завршувањето на студиите на Универзитетот во Калифорнија, Сан Диего, таа продолжува со истражување на универзитетот.
Клонирање на ХИВ
Нејзината постдокторска работа продолжила до 1973 година, кога се преселила во Бетесда, Мериленд, за да работи за Роберт Гало во Националниот институт за рак (NCI). Во институтот, Вонг-Стал го започнала своето истражување за ретровирусите. Две години подоцна, Вонг-Стал станала првиот истражувач да го клонира ХИВ. Таа, исто така, извршила генетско мапирање на вирусот што овозможило понатамошно развивање на тестови за ХИВ.
Истражување
Во 1990 година, Вонг-Стал го основала Центарот за истражување на СИДА. Истражувањето на Вонг-Стал се фокусирало на генска терапија, користејќи рибозимски „молекуларен нож“ за потиснување на ХИВ во матичните клетки. Протоколот што го развила бил вториот финансиран од владата на САД, воопшто. Во 1990 година, тим на истражувачи предводени од Вонг-Стал ги проучувале ефектите на белковината Тат во вирусниот сој ХИВ-1 врз растот на клетките кои се наоѓаат во лезиите на Капоши саркомата што вообичаено се среќаваат кај пациенти со СИДА.
Личен живот
Вонг-Стал починала на 8 јули 2020 година на 73-годишна возраст, во медицинскиот центар Џејкобс во Ла Јола, поради компликации предизвикани од пневмонија.
Ј (кирилица)
Ј — 12 буква во македонската азбука и десетта буква во српската азбука. Буквата исто така се користела за азербејџански јазик и за некои алтајски јазици. Оваа буква има вредност /j/ и ја заменила старата буква Й а тоа го извел Вук Караџиќ со неговата азбука за јужнословенските народи. Потеклото на буквата е од латинската буква J.
Македонски јазик
Гласот ј во нашиот јазик се изговара неинтензивно и поради тоа во некои позиции во зборот, особено меѓу самогласките, се јавува факултативно. Најслабо се слуша пред самогласките е, и, особено пред втората.
Кизилординска област
Кизилординслка област (Кызылординская область) — една од 14 области во Казахстан. Главен град е Кизилорда со население од 157.400 жители.
Окрузи
Во областа има 7 окрузи:
Менкло
Менкло (Mönkloh) — општина во округот Зегеберг, во Шлезвиг-Холштајн, Германија.
Eurowings
Eurowings Luftverkehrs AG е авиокомпанија заснована во Дортмунд, Германија. Таа е регионална авиокомпанија, дел од Lufthansa Regional, која оперира на домашни и регионални авиоодредишта. Седиштето на авиокомпанијата е сместено на аеродромот во Дортмунд, со помали бази на аеродромите во Диселдорф, Нирнберг, Минхен и Хановер. На 29 јануари 2008 г. беа објавени планови за спојување на нискобуџетните авиокомпании од групациите на Луфтханза и TUI Travel PC во единствена нискобуџетна авиокомпанија.
Историја
Авиокомпанијата беше основана во 1992 и започна со операции на 1 јануари 1994 г. Беше формирана со спојување на NFD Luftverkehrs AG од Нирнберг и RFG Regionalflug од Дортмунд. До 31 Декември, 2006, Луфтханза имаше 49% од пакетот акции во компанијата.
Флота
Флотата на Eurowings ги вклучува следниве авиони:
Листерферда
Листерферда (Listerfehrda) — село и поранешна општина во округот Витенберг, во Саксонија-Анхалт, Германија. Од 1 јануари 2011 е дел од градот Цана-Елстер. Општината припаѓала на заедницата на општини (Verwaltungsgemeinschaft) Елбауе-Флеминг.
Географија
Листерферда се наоѓа 17 километри југоисточно од Лутерштат Витенберг на Елба.
Михаил Земцов
Михаил Григорјевич Земцов (рус. Михаил Григорьевич Земцов) (1688 – 1743) бил руски архитект кој работел во воздржаниот петробарокен стил, кој го научил од неговиот швајцарски соработник Доменико Трецини.
Во раниот период од кариерата, Земцов учествувал во проектирањето на Летниот дворец во Санкт Петербург и паркот во Петерхоф. Работел и на проектирањето на Кадрирошкиот дворец и парк во Талин (1718-25), сега церемонијална резиденција на претседателот на Естонија. Неговиот италијански дворец на Фонтанка (1726-28) бил срушен, а потоа преизграден неговиот Аничков дворец (1741-50).
Земцов бил назначен за еден од главните архитекти во руската престолнина во 1737. Завршил со работата на Рускиот правилник за изградба две години пред неговата смрт.
Палацо Беста
Изградена е од семејството Беста околу 1433 година, можеби над претходно постоечко средновековно здание. Подоцна бил и во сопственост на семејствата Гикиарди, Квадрио и Паравичини. Сега е во сопственост на владата во Ломбардија.
Внатрешноста има правоаголен двор со двоен чардак, фрески ѕидови (околу 1540-1630) и октагонален бунар. На првиот кат, сите соби се фрески со митолошки теми, повеќето се од Енеидата, Орландо Фуриозо и Библијата. Едниот, од Џузепе Прина, ја прикажуваат кралицата на Шеба која што ја примил кралот Соломон.
Во долниот дел е сместен и музејот „Антиквариум Телинум“, во кој се сместени многу праисториски плочи.